cyanic-selkie/wikianc huggingface dataset:
Lycksjön
Lycksjön har eit overflateareal på 0,21 km², og ligg 23,3 meter over havet. Gjennomsnittsdjupna er 4,1 meter, og innsjøen inneheld om lag 850 000 m³ vatn. Største djupne er målt til 12,4 meter, og innsjøens strandlinje er på 3,4 km.
Lycksjön inngår i Tyresån-vassdraget, og utgjer kjelda til Vendelsån, som munnar ut i Drevviken. Innsjøen er relativt skåna for forsuring.
Bone Against Steel
Bone Against Steel er det niande studioalbumet til southern rock-bandet 38 Special, gjeve ut i 1991. Det var det siste albumet deira før 1996 og det siste med vokalisten og klaverspelaren Max Carl.
Albumet selde moderat og nådde berre 170. plassen på Billboard 200-lista i USA. Singelen «The Sound of Your Voice» vart ein stor hit og ein av tre songar skrivne av Survivor-medlemmet Jim Peterik for albumet. Songen har ein vokalmelodi i refrenget som minner mykje om Survivor-songen «I Can't Hold Back», og nådde andreplassen på Billboard Mainstream Rock-lista og 33. plassen på Billboard Hot 100, medan den andre av dei tre Peterik-songane, «Rebel to Rebel», berre nådde 30. plassen på Billboard Mainstream Rock-lista.
Salslister
Singlar – Billboard (USA)
Frognerkilen
Frognerkilen er ei smal bukt i Indre Oslofjord, i Oslo mellom Filipstad og Skillebekk i aust og Bygdøy i vest. Saman med Bestumkilen gjer Frognerkilen at Bygdøy er ei halvøy som er forbunde med fastlandet berre over eit smalt, lågt eide. I gamal tid, då havet stod høgare, var Bygdøy ei verkeleg øy.
I Frognerkilen er det båthamner for fridtidsfartøy. Ved innseglinga til Frognerkilen ligg på austsida klubbhuset til Christiania Roklub, kalla Kongen, på vestsida (Bygdøysida) ligg klubb- og selskapslokala til Kongelig Norsk Seilforening, kalla Dronningen. Båe husa ligg litt ut frå stranda, med brusamband inn til stranda. På vestsida lenger inn i bukta ligg lystslottet Oscarshall. Langsetter den austre stranda går den sterkt trafikkerte Europaveg 18, som her har namnet Frognerstranda, og mellom denne vegen og sjøen, ein gangveg og sykkelveg som er mykje nytta.
Vintrane i tida 1860–1900, når fjordisen hadde lagt seg, vart det laga til skeisebane på Frognerkilen. Mellom anna vart verdsmeisterskapen på skeiser 1900 arrangert på fjordisen her.
Bukta har namn etter storgarden Frogner hovedgård, som mellom anna eigde dei areala som Frognerparken ligg på, og som òg eigde grunn ned til Frognerkilen. Frognerkilen og Bestumkilen har tidlegare hatt namna Ladegårdsfjordene
Kjelder
''Denne artikkelen bygger på «Frognerkilen» frå, den 11. november 2013.''
Jimmy McCulloch
James McCulloch var ein britisk musikar og låtskrivar, mest kjend for å spele sologitar og bass, som medlem av Paul McCartney sitt Wings frå 1974 til 1977. McCulloch var medlem av det psykedeliske bandet One in a Million frå Glasgow, Thunderclap Newman og Stone the Crows.
McCulloch spelte på mange andre album, som John Entwistle sitt Whistle Rymes i 1972, og som sologitarist i lag med Peter Frampton på «Apron Strings» og I Feel Better. McCulloch spelte òg gitar på Roger Daltrey sitt One of the Boys som kom ut i 1977. McCulloch var ein ven av The Who og medlem av bandet Thunderclap Newman, som vart skapt og produsert av mentoren hans, Pete Townshend. 11 år gammal fekk han òg gitartimar hos The Shadows-gitaristen Hank Marvin. Broren hans er trommeslagaren Jack McCulloch.
Den 27. september 1979 vart McCulloch funnen død av broren i leilegheita si i Maida Vale i London. Ein obduksjon synte at han døydde av hjartesvikt på grunn av morfin- og alkoholforgifting. Han vart berre 26 år gammal, men var aldri kjend for misbruke narkotika.
Provinsen Burdur
Provinsen Burdur (tyrkisk Burdur ili) er ein provins Tyrkia, sørvest i landet. Han grensar til Muğla og Antalya i sør, Denizli i vest, Afyon i nord og Isparta i aust. Han dekkjer 6887 km² og har kring 260 000 innbyggjarar. Provinshovudstaden er byen Burdur.
Burdur ligg i det såkalla «innsjøområdet» i Tyrkia med mange innsjøar av forskjellig storleik. Den største er Burdursjøen, kalla opp etter provinsen. Saldasjøen er den nest største og vert rekna for å vere ein av dei reinaste innsjøane i verda.
Distrikt
Provinsen Burdur er delt inn i 11 distrikt (hovuddistriktet er utheva):
Hertzsprung–Russell-diagrammet
Hertzsprung–Russell-diagrammet eller H–R-diagrammet er eit diagram der ein har teikna inn den absolutte storleiksklassen eller luminositeten til stjernene mot spektralklassen eller den effektive temperaturen deira.
Diagrammet vart skapt kring 1910 av Ejnar Hertzsprung og Henry Norris Russell og var eit stort steg mot å forstå stjerneutviklinga eller «livet til stjernene».
Physica Norvegica
Physica Norvegica er eit vitskapleg tidsskrift for fysikk, som etterfølgde Archiv for Mathematik og Naturvidenskab. Det vart utgjeve 1964–77 av Det Norske Videnskaps-Akademi i Oslo. I 1977 gjekk tidsskriftet inn i Physica Scripta, som då gjekk over frå å vere eit reint svensk til eit fellesnordisk tidsskrift for fysikk.
Oscillator
Mekanisk oscillator
Ein mekanisk harmonisk oscillator oppstår når ein fri rørleg lekam påverkast av ei kraft som alltid er retta mot likevektsstillinga og er proporsjonal med avstanden til lekamen frå denne, til dømes elastiske svingninger ved små utslag. Den udempa harmoniske oscillatoren utfører reine sinussvingingar (harmoniske svingninger) omkring likevektsstillinga.
Elektriske oscillatorar
Elektriske oscillatorar genererer udempa, periodiske elektriske spenningar av ulike former (oftast sinusforma), og inngår i mange typar elektronisk utstyr.
I teoretisk fysikk skildrast atoma og rørslene deira, t.d. i krystallgitter, som elektriske oscillatorar. Studiet av desse oscillatorane og den strålinga (lys, varmestråling) dei skapar, har vore grunnleggjande for forståinga av oppbygginga til materien og for utviklinga av kvantemekanikken.
Fylkesveg 330 i Hedmark
Fylkesveg 330 i Hedmark går mellom Borrud og Rinden i Eidskog kommune. Vegen er 4,7 km lang.
Toy Story 3
Toy Story 3 er ein amerikansk dataanimert filmkomedie frå 2010, produsert av Pixar Animation Studios og utgjeven av Walt Disney Pictures. Han er den tredje filmen i Toy Story-serien, og oppfølgjaren til Toy Story 2 frå 1999. Filmen handlar om Woody, Buzz Lightyear, og dei andre leikene til Andy som ved eit uhell blir donerte til ein barnehage, etter at ein no 17 år gammal Andy førebur seg til å dra på college, medan dei prøver kome heim att før Andy reiser.
Romnes kyrkje
Romnes kyrkje er ei langkyrkje i Nome kommune i Vestfold og Telemark. Ho står på eit nes ut mot Norsjø. Ein kjenner vigslingsdagen for kyrkja — 26. september — men ikkje året. Den romanske stilen er typisk for 1100-talet, og kyrkja liknar ein god del på andre kyrkjer i området frå same periode. Koret er som for andre slike kyrkjer nokså djupt, slik at altartavla kjem eit godt stykke unna kyrkjelyden. Ein korportal på sørveggen har vorte murt att.
Etter kyrkjeauksjonen i 1723 hadde kyrkja fleire eigarar før familien Aall tok over. Etter at Holla fekk ny kyrkje, vart Romneskyrkja teken ut av bruk, men Aall-familien heldt ho ved like og eigde henne heilt til kommunen tok over i 1986, og mange medlem av familien er gravlagd på kyrkjegarden, m.a. Niels Aall.
Kyrkja vart restaurert i 1921 under leiing av Domenico Erdmann, som avdekka gamle veggmåleri. Finn Krafft dekorerte taket og veggene i våpenhuset i 1932. På 1970-talet kosta kommunen på seg omfattande vøling av kyrkja, og tok altså over nokre år seinare.
Sjølv om kyrkja er ei utprega mellomalderkyrkje, er inventaret frå etter reformasjonen. Altartavla og preikestolen er båe i barokk stil. Altartavla synar krossfestinga, og preikestolen har evangelistbilete og Salvator Mundi. I koret står ein prestestol og ein klokkarstol, og benkane i kyrkjerommet er lukka. Over inngangen i vest er eit galleri som vert kalla Aallegalleriet, men det er frå før familien Aall tok over kyrkja.
Superjord
Superjorder er eksoplanetar som har ein masse større enn jorda, men som ikkje har ein masse på meir enn 10 jordmassar. Planetar som er meir massive enn dette er gjerne is- eller gasskjemper, som Uranus og Neptun.
Herrington Hill
Herrington Hill er ein ås på austsida av Lavoisier Island i Biscoe Islands i Antarktis, kring 5 nautiske mil sørover frå Benedict Point. Han vart kartlagd frå flyfoto tekne av Falkland Islands and Dependencies Aerial Survey Expedition (1956–57), og vart namngjeven av UK Antarctic Place-Names Committee etter Lovic P. Herrington, ein amerikansk fysiolog som har spesialisert seg på korleis menneskekroppen reagerer på kulde.
Ringvassøy grønsteinsbelte
Grønsteinen består av ulike felsiske til mafiske metavulkanske bergarter av tholeiitisk til kalsium-alkalisk affinitet. U-Pb zirkon-alderen er på 2849 millionar år og 2835 millionar år. Grønsteinene er gjennomskrogen av utalde mafiske gongar.
Lowell George
Lowell Thomas George var ein amerikansk låtskrivar, multiinstrumentalist og plateprodusent, som var den fremste gitaristen, vokalisten og låtskrivaren i rockebandet Little Feat. Lowell George var fødd i Hollywood i California som son av Willard H. George, ein pelshandlar som avla chinchillaer (haremus) og leverte pels til filmstudio.
Det første instrumentet til George var munnspel. I ein alder av seks år opptredde han på Ted Mack's Original Amateur Hour der han framførte ein duett med den eldre broren sin Hampton. På Hollywood High School byrja han spille fløyte i orkestret til skulen, og då han var elleve år gammal byrja han å lære seg gitar samstundes som han heldt fram å spele munnspel. Seinare lærde han seg saksofon og det den gongen sjeldne instrumentet sitar. Han spelte gitar saman med ein skulekamerat og framtidige bandmedlem, Paul Barrere.
Tidlege år
Det første bandet til George, The Factory, vart starta i 1965. Blant medlemmane var framtidige trommeslagar i Little Feat, Richie Hayward, (som erstatta Dallas Taylor i september 1966), og Martin Kibbee (òg kjent som Fred Martin) som seinare skreiv fleire av Little Feat sine songar med George, blant anna «Dixie Chicken» og «Rock & Roll Doctor». Frank Zappa produserte to songar for gruppa. The Factory hadde ei framferd på situasjonskomedien F Troop på 1960-talet som «The Bed Bugs».
Etter at gruppa vart oppløyst vart George for ein kort periode medlem av gruppa The Standells. Deretter følgde nokre få månader i slutten av 1968 og byrjinga av 1969 der George var medlem av bandet til Zappa, Mothers of Invention, og speler på albumet Weasels Ripped My Flesh, og han spelte gitar og song på fleire spor av den første plata av Zappa si You Can't Do That on Stage Anymore, Volume 5, inkludert ein versjon av «Here Lies Love», med George Lowell som førstesanger. George vart òg med Peter Tork i den første gruppa hans etter The Monkees, Release.
Little Feat
Etter å ha forlate Mothers of Invention inviterte George dei gamle musikarane sine til å opprette ein nytt band som dei gav namnet Little Feat (= Små føter).
George spelte vanlegvis, men ikkje alltid, førstegitar saman med Barrere og var ofte slidegitarist. Ry Cooder spelte slide på den opphavlege innspelinga, men George spelte på nytt delar av dette. Mark Brend har skrive at det var George si «nytte av kompresjon som definerte lydane hans og gav han midlane til å spele sine vidstrakte melodiske linjer».
Utanfor gruppa spelte George gitar på John Cale-albumet Paris 1919 (1973), Harry Nilsson-albumet Son of Schmilsson (Take 54) og på The Meters sin «Just Kissed My Baby» i 1974. Sistnemnde er han ikkje kreditert, men er vorten verifisert av Leo Nocentelli.
På 1970-talet gav Little Feat ut ei rekkje studioalbum: Little Feat, Sailin' Shoes, Dixie Chicken, Feats Don't Fail Me Now, The Last Record Album, og Time Loves A Hero. Konsertalbumet til gruppa frå 1978, Waiting for Columbus, vart det mestseljande albumet deira.
Payne og Barrere forlét gruppa i 1979.
Lowell George var musikkprodusent for andre, og produserte Grateful Dead-albumet Shakedown Street (1978), omfram òg Little Feats eigne album, Valerie Carter-album frå 1977, Just A Stone's Throw Away, og sitt eige soloalbum frå 1979, Thanks, I'll Eat it Here.
Død
Den 15. juni 1979 la George ut på turné etter det første soloalbumet sitt. Han vart sjuk i hotellrommet sitt i Arlington County og døydde den 29. juni 1979. Ein obduksjon viste at han døydde av hjartesvikt. Han vart kremert i Washington, DC den 2. august. Oska hans vart flydd tilbake til Los Angeles der ho vart spreidd utover Stillehavet frå fiskebåten hans. Han etterlét seg dottera Inara George som òg er musikar, og ein son.
Ettermæle
Ein veldedighetskonsert for familien til Lowell George vart halden kort tid etter han døydde i The Forum i Los Angeles den 4. august 1979 der Little Feat, Jackson Browne, Linda Ronstadt, Bonnie Raitt, Nicolette Larson, og andre musikar opptredde.
Songen «Ride Like The Wind» på den sjølvtitulerte albumet frå 1979 av Christopher Cross var dedisert til Lowell George.
Jackson Browne minnast George i songen sin frå 1980, «Of Missing Persons», skriven om George og adressert til dottera hans Inara George.
Săedinenie
Săedinenie (bulgarsk Съединение) er ein by og ein kommune i provinsen Plovdiv i Bulgaria. Kommunen omfattar byen Săedinenie og ni andre busetnader.
Kommunen har eit areal på 298 km2. Ved folketeljinga i 2011 hadde kommunen 10 450 innbyggjarar, medan sjølve byen hadde 5 661 innbyggjarar.
Dei største busetnadene i kommunen er:
Ringkøbing–Fyn-ryggen
Ringkøbing–Fyn-ryggen er ein geologisk struktur i Nordsjøen som skil Nordlege Nordsjøen og Sørlege Nordsjøen. Ringkøbing-Fyn-ryggen strekkjer seg frå Møn over Fyn og Ringkøbingfjorden til Sentralgraben.
Ringkøbing-Fyn-ryggen består av forkastingsblokker av prekambriske bergarter. Forkastingane vart danna i slutten av perm og i triastida. Høgda er gjennoskoren av nord-sør-orienterte tråg som til dømes Horngraben.
Sør-Jan
Sør-Jan er den sørvestlege delen av Jan Mayen. Jan er ei forkorting av Jan Mayen.
Mikael Foslie
Mikael Heggelund Foslie var ein norsk botanikar frå Borge i Nordland, spesialist på havalgar. Han var far til Steinar Foslie.
Burnt Weeny Sandwich
Burnt Weeny Sandwich er eit album av The Mothers of Invention som kom ut i 1970. Det består både av musikk spelt inn i studio og konsertopptak. I motsetnad til Weasels Ripped My Flesh, som hovudsakleg er live og song-orientert, fokuserer det meste av Burnt Weeny Sandwich på studioopptak og tett arrangerte komposisjonar.
Carl Nesjar
Carl Nesjar, opphavleg Carl Carlsen, var ein norsk målar, bilethoggar og grafikar frå Larvik.
Burnt Weeny Sandwich
Albumet inneheldt ein stor svartkvit plakat ("The Mothers Of Invention Sincerely Regret To Inform You») som ikkje er blitt produsert på ny for CD-utgjevingane. Fram til Zappa Family Trust-utgjevinga av albumet i 2012, mangla CD-utgåvene ein del av byrjinga av «The Little House I Used to Live In» som var med på den originale LP-utgåva.
Carl Nesjar
Han er særleg kjend for sitt samarbeid med Pablo Picasso. I nærare tjue år var han Picassos utvalde fabrikant, kunstnaren som omsette Picasso sine illustrasjonar og modellar til store offentlege skulpturar. Eit slikt verk er betongrelieffa i Regjeringskvartalet i Oslo, byen der Nesjar budde store delar av livet. Nesjar er også kjend for sine seriar av isfontener som finst i byar rundt om i verda.
Burnt Weeny Sandwich
Tittel
Den uvanlege tittelen på albumet sa Zappa seinare kom frå ein snack han åt på den tida, som bestod av ein brend hotdog-sandwich frå Hebrew National med majones.
Mikael Foslie
Foslie var son til ein kyrkjesongar. I ungdomsåra arbeidde han som telegrafist i telegrafverket. Han var interessert i naturhistorie og byrja studere det marine livet, særleg havalgar. Frå 1880 fekk han statsstipend og kunne dermed vie seg heilt til studiane. Perioden 1885 til 1892 var han konservator ved Tromsø museum. Sidan styrte han samlingane ved vitskapsselskapet i Trondheim til han døydde.
Eurovision Song Contest 1989
Eurovision Song Contest 1989 (ESC 1989) var den 34. gongen Eurovision Song Contest vart arrangert. Konkurransen vart halden i Palais de Beaulieu i Lausanne i Sveits. Finalen fann stad laurdag 6. mai. Jugoslavia vann konkurransen med songen «Rock me», framført av Riva på serbokroatisk.
Burnt Weeny Sandwich
Tittel
Burnt Weeny Sandwich og Weasels Ripped My Flesh vart gjeve ut på ny i lag som 2 Originals of the Mothers of Invention, med dei originale plateomslaga nytta som venstre- og høgresida av brettutomslaget. Framsida synte ein pistol som skaut ut tannpasta på ein tannkost.
Ritland
Ritland er ein gard i Hjelmeland kommune i Rogaland.
Burnt Weeny Sandwich
Bakgrunn
Albumet var i røynda ei 'posthum' Mothers-utgjeving, som vart gjeven ut etter at Frank Zappa hadde løyst opp bandet.
Fylkesveg 331 i Hedmark
Fylkesveg 331 i Hedmark går mellom Matrand og Smedtorpet i Eidskog kommune. Vegen er 6,6 km lang.
Burnt Weeny Sandwich
Bakgrunn
Ian Underwood medverkar mykje på albumet. Dette albumet, og Weasels Ripped My Flesh, består av musikk frå kvelvet til the Mothers av songar som ikkje var gjeve ut før. Der Weasels hovudsakleg består av konsertopptak, er det meste av Burnt Weeny Sandwich studioopptak og strukturerte Zappa-komposisjonar, som hovudverket på albumet, «The Little House I Used to Live In», som består av fleire satsar og nyttar taktartar som 11/8 med ein melodi oppå i 10/8.
Gitarsoloen på «Theme from Burnt Weeny Sandwich» er eit opptak for ein unytta, lengre versjon av «Lonely Little Girl» frå innspelinga av We're Only in It for the Money i 1967. Zappa og Art Tripp la seinare på perkusjon for denne utgåva.
«Valarie» var opphavleg meint for singel, i lag med «My Guitar Wants to Kill Your Mama». Men anten Zappa sjølv, eller selskapet hans Reprise Records, avlyste utgjevinga og han kom ut på albumet i stadenfor.
«Igor's Boogie» er ein referanse til ein av dei store inspirasjonskjeldene til Zappa, komponisten Igor Stravinsky.
Cal Schenkel har fortalt at det unike omslaget for Burnt Weeny Sandwich opphavleg var bestilt som eit omslag for ei utgjeving av Eric Dolphy.
Pianointroduksjonen på «The Little House I Used to Live in» finst på Yvar Mikhashoff si 4 CD-samling Yvar Mikhashoff's Panorama of American Piano Music.
Salslister
Album - Billboard (Nord-Amerika)
Hutchison Hill
Hutchison Hill er ein ås 1,5 nautiske mil nordaust for Lampitt Nunatak på Avery Plateau i Graham Land i Antarktis. Denne åsen er ein av få terrengdetaljar på platået det er mogeleg å sjå frå Darbel Bay. Han vart namngjeve av UK Antarctic Place-Names Committee i 1960 etter sir Sir Robert Hutchison, ein engelsk lege som forska på dei vitskaplege prinsippa bak ernæring.
Mikael Foslie
Han gav ei rekke verk om systematikk til havalgane. Særleg arbeidde han med kalkalgar og ytte grunnleggjande tilskot til den vitskaplege litteraturen på feltet. I sine siste leveår sysle han på eit stort verk om kalkalgane, men rakk ikkje å fullføre det. I privatarkivet etter Foslie, som finst ved NTNU Universitetsbiblioteket, Gunnerusbiblioteket, er korrespondansen han førte om botanikk og zoologi.
Melania Trump
Melania Trump (fødd Melanija Knavs,  ) er ein slovensk-amerikansk smykkedesignar og tidlegare modell.
Mikael Foslie
Foslie døydde i Trondheim.
Melania Trump
I 2001 flytta ho til USA. Melania gifta seg i 2005 med eigedomsmagnaten Donald Trump. Paret fekk i 2006 sonen Barron Trump og same år vart Melania naturalisert amerikansk statsborgar.
Då Donald Trump vart teken i eid som den 45. presidenten i USA den 20. januar 2017, vart Melania førstedame i USA. Ho er den andre førstedama som er fødd utanlands (kona til John Q. Adams var fødd i England), men den første som ikkje er fødd amerikansk (fru Adams var dotter av amerikanske foreldre).
Flògo
Flògo er ei lita øy vest for Sotra i Øygarden kommune i Vestland fylke. Øya er skilt frå den større Lokøyna i nord og vest med eit smalt sund. Det er vegsamband til Lokøyna og over Risholmen til Syltøyna i sør.
På 1800-talet vart det oppretta husmannsplassar på Flògo under gardane på Lokøyna. I 1900 budde det 13 personar på tre husmannsplassar på øya. Då øya Løno lenger ute i havgapet vart fråflytta på 1950-talet, slo fleire derfrå seg ned på Flògo.
Jønnbu fjellkyrkje
Jønnbu fjellkyrkje eller Jønnbu kyrkje er ei arbeidskyrkje frå 1969 i Midt-Telemark kommune. Kyrkja har vifteform og om lag 210 sitjeplassar og 61 overnattingsplassar. Kyrkja er eigd av ei stifting.
Nes kyrkje i Ringsaker
Nes kyrkje er ei krosskyrkje frå om lag 1250 i Ringsaker kommune i Innlandet. Ho vart opphavleg oppført som langkyrkje, men vart utvida til krosskyrkje omkring 1700. Kyrkje har brent fleire gonger og har vore utsett for mange flaumar, ikkje minst Storofsen i 1789.
Fylkesveg 332 i Hedmark
Fylkesveg 332 i Hedmark går mellom Tuhus og Rinden i Eidskog kommune.
Trasear: Tuhus – Berg (3,4 km), Rudberg – Rinden (2,2 km)
Provinsen Hatay
Provinsen Hatay (tyrkisk Hatay ili) er ein provins sør i Tyrkia ved kysten av Middelhavet. Han grensar til Syria i sør og east og til dei tyrkiske provinsane Adana og Osmaniye i nord. Provinsen er ein del av Çukurova, eit geografisk, økonomisk og kulturelt område som omfattar provinsane Mersin, Adana, Osmaniye og Hatay. Det administrative senteret i provinsen er Antakya (Antioka) og den andre store byen i provinsen er hamnebyen İskenderun (Aleksandretta). Det er grenseovergangar til Syria i distriktet Yayladağı og ved Cilvegözü i distriktet Reyhanlı.
Klima
Hatay har eit middelhavsklima med særs varme, lange og tørre somrar og kjøligle, våte vintrar.
Långsjön i Hanveden
Långsjön er ein innsjø på grensa mellom kommunane Huddinge og Haninge sør for Stockholm i Södermanland i Sverige. Innsjøen har eit overflateareal på ca. 70 mål, og har ei breidd beståande av steinheller, til dels mosegrodde. Innsjøen ligg 81 meter over havet, og største djupna er mælt til 11,8 meter. Voluma til innsjøen er ca. 420 000 m³.
Innsjøen sin langsmale nordlege del har vakse igjen, og består i dag for det meste av tettvokst siv.
Heile innsjøen ligg innanfor Natura 2000-området «Hanveden» (som utgjer ein liten del av det relativt store skogsområdet Hanveden på Södertörn). Innsjøen sin nordvestlege del, Huddinge-delen, ligg dessutan innanfor Paradisets naturreservat.
Långsjön blir passert av Sörmlandsleden og av «Sameslingan», ein tursti tilhøyrande Paradisets naturreservat. Det er ein rasteplass med gapahuk vest for innsjøen.
Ramsjön i Haninge
Ramsjön er ein skogssjø i Haninge kommun i landskapet Södermanland. Ramsjön er ein del av Tyreså-vassdraget og er kjelda til elva Tyresån som munnar ut i Drevviken.
Olonkinbyen
Olonkinbyen er ein liten stasjon på Jan Mayen, og er den einaste busettinga på øya. Stasjonen har til kvar tid ei bemanning på 18 personar, som avtener stasjonen for 6 månader av gongen. Personalet blir bytt ut i april og oktober kvart år. . Det er ingen fastbuande i Olonkinbyen.
Bloody Buccaneers
Bloody Buccaneers er det tjuande studioalbumet til det nederlandske hardrockband Golden Earring, gjeve ut i 1991.
Innhald
Alle songane er skrivne av Hay og Kooymans, utanom der andre er nemnde.
Abraham Cowley
Abraham Cowley var ein av dei mest omtykte engelske diktarane på 1600-talet.
Liv
Dei viktigaste kjeldene til Cowley sitt liv er det sjølvbiografiske essayet On My Self og Thomas Sprat sin skildring av livet til Cowley som kom i den første utgåva av Cowley sine samla verk (1667). Sprat blei kjend med Cowley i 1657.
Cowley var son av den velhavande handelsmannen Thomas Cowley, som døydde få månader før Abraham blei fødd. Ti år gammal dikta Abraham sitt første dikt, The Tragicall Historie of Pyramus and Thisbe; det ber preg av påverknad frå Edmund Spenser og hans The Faerie Queene. Tolv år gammal skreiv han to lange og eit kort dikt som i lag med det første blei publisert i Poetical Blossomes (1633). Etter dette skreiv han den pastorale komedien Loves Riddle (1638), truleg medan han enno gjekk på skole i St. Peter's College i Westminster.
Under studietida ved Trinity College, University of Cambridge skreiv Cowley epos og komediar som blant anna blei publisert i diktantologiar i regi av universitetet (1637, 1640 og 1641). Etter han hadde tatt mastergraden fekk han på grunn av si rojalistiske overtyding ikkje studere meir ved det parlamentarisk prega Cambridge. Han flytta over til University of Oxford der han fullførte versesatiren ''A Satire. The Puritan and the Papist'' som han gav ut anonymt. I 1642 gav han seg i kast med krigseposet The Civil War og under den engelske borgarkrigen blei han rekna som den viktigaste diktaren som stod på kongen si side. Han var med dronning Henrietta Maria i eksil til Frankrike og heldt fram med å dikte medan han var her: i 1647 kom The Mistress, ei samling kjærleiksdikt som seinare blei eit av dei mest lesne verka hans. Under dekke av å ikkje lengre vere i teneste hos dronninga vendte han tilbake til England i 1654, men i røynda skulle han sondere korleis stoda var i landet. Det enda med at han blei sperra inne i Whitehall. Venen Charles Scarborough betalte kausjon og fekk han ut att.
Før og under tida i fengsel førebudde han Poems, ei diktsamling som inneheldt nye og gamle dikt, som elegiar over døde samtidige, til dømes diktarkollegaen Richard Crashaw. Cowley leid av diabetes og døydde berre 49 år gammal av lungebetennelse.
Franz Schubert tonesette eit dikt av Cowley i lieden «Der Weiberfreund» (D. 271)
Jack Blades
Jack Martin Blades er ein USA-amerikansk musikar. Han har arbeidd i gruppene Rubicon, Night Ranger (som bassist og ein song som solovokalist) og Damn Yankees (som eit opphavleg medlem). Han spelte òg med Tommy Shaw under namnet Shaw Blades, og har arbeidd med Tak Matsumoto Group. Han er òg medlem av bandet Revolution Saints.
Monsters University
Monsters University (norsk tittel: Monsteruniversitetet) er ein amerikansk dataanimert filmkomedie frå 2013, produsert av Pixar Animation Studios og utgjeven av Walt Disney Pictures. Filmen er ein forløpar til Monsters, Inc. frå 2001 og fortel historia om to monster, Mike og Sulley, som studerer på universitet, der dei startar som rivalar men etter kvart blir bestevenner. John Goodman, Billy Crystal, Steve Buscemi, Bob Peterson og John Ratzenberger er stemmeskodespelarar for dei same rollene som i den førre filmen. Bonnie Hunt, som spelte Ms. Flint i den første filmen, gjev stemme til grunnskolelæraren til Mike, Ms. Karen Grave.
Russågrotta
Russågrotta eller Jarbrugrotta er ei grotte i kvit marmor ved elva Russåga på Jarbrufjellet i Saltdalen i Nordland.
Elva Russåga går under jorda i éin kilometer og danner Jarbrugrotta. Mesteparten av grotta står under vatn. Grotta er meir enn ein kilometer lang. I 2011 klarte dykkarar å ta seg gjennom grotta og finne ein opning til terrenget i den andre enden.
Noaide
Noaide (, noajdde, nåejttie, nōjjd, niojte, noojd/nuojd, nåjjde) var ein samisk sjaman, ein ritualleiar i tradisjonell samisk religion. Noaidetradisjonen forsvann i løpet av 1600-talet, då kristendommen blei den dominerande religionen blant samane. Noaiden var ein særs viktig person i samisk kultur, ettersom han fungerte som bindeledd mellom menneska og åndeverda. Det var hans oppgåve å sørga for fruktbarheit og sunnheit, og han var derfor på ein gong prest, lege og vismann. Av styresmaktene blei noaidane sett på som hekser, trollmenn eller magikarar. Mange av dei sjamanistiske førestillingane og rituelle praksisane til samane har stor likskap med tradisjonar funne hjå ei rekke sibirske kulturar.
Praksis og opphav
Den samiske kulturen oppfatta noaidar som mellommenn mellom menneska og gudane, og for å kunne utføra verv, måtte dei kunne kommunisera med gudane og stilla dei spørsmål for til dømes å få svar på kva for offer gudane måtte ha for å hjelpa menneska. Den viktigaste reiskapen til noaiden var ei runebomme. På denne tromma slo han rytmisk og intenst med ein hammar forma som ein T eller F, laga av reinsdyrhorn. Joik blei òg brukt. Under ritualet brukte noaiden tromme og song til han kom i transe eller ekstase og gav seg ut på ei reise til åndeverda. Det var no muleg for han å sjå både framtida, fortida og å tala med dei døde. Han kunne få melding frå gudane om kor det var bytte eller bjørnar, ulvar og andre farar. I transen kunne han òg heila, frigjera sjeler og spå. Han kunne få melding frå gudane om ein skulle ofra noko til dei. Noaiden kunne såleis avgjera kva for offer som var nødvendige for å stabilisera balansen mellom verdene til dei døyelege og dei udøyelege.
Utøvinga til noaidane er hovudsakleg kjend frå arkeologiske funn av reiskapar, rettsprotokollar og rapportar frå misjonærar. Slike beretningar kan ikkje reknast som objektive, ettersom noaidane sin praksis blei sett på som skadeleg «trolldom »av forfattarane. Han blei forboden av styresmaktene, og tradisjonell religiøs praksis blei forfølgd. Noaidar blei i nokre høve straffa med døden om dei blei funne skuldige i å ha praktisert «trolldom».
Det er usikkert kvar noaidetradisjonen stammar frå. Blant finnane fanst det eit liknande fenomen kalla noita, men det har ikkje vore mogleg å avgjera kva for kultur som var utgangspunkt for tradisjonen.
Folkemusikk
Delar av tradisjonen blei bevart i folkloristiske forteljingar om sjamanar. Nokre av dei moderne joikemelodiane blei òg brukte til sjamanistiske ritual. Fram til nyleg blei joik framført i to ulike former, der den eine berre blei sungen av unge. Til den andre blei det brukt ein spesiell «mumlestil», og det er muleg at han bygger på ein rituell tradisjonen. Opphavet til desse skilnadene er ukjent.
Risholmen i Øygarden
Risholmen er ein holme vest for Sotra i Øygarden kommune i Vestland fylke. Øya er skilt frå den større Syltøyna i sør med eit smalt sund. Det er vegsamband til Lokøyna i nord og til Syltøyna i sør.
Risholmen er òg namnet på ein annan holme i Øygarden, nordaust for Sanden.
Andrew Marvell
Andrew Marvell var ein engelsk diktar og politikar. Ved sida av John Donne og George Herbert blir han rekna til dei viktigaste metafysiske poetane. Marvell sat i Det britiske underhuset til ulike tider mellom 1659 og 1678. Under Commonwealth-tida var han ein kollega og ven av John Milton. Dikta hans omfattar kjærleiksdiktet «To His Coy Mistress», pastorale skildringar i «Upon Appleton House» og «The Garden» og politiske omtalar i «An Horatian Ode upon Cromwell's Return from Ireland». Han skreiv også personlege og politiske satirar som Flecknoe og The Character of Holland.
Marvell sin poesi er ofte åndrik og full av conceits, heilt i stilen til dei metafysiske poetane. Mange av dikta er inspirerte av hendingar i tida, politiske eller personlege. The Picture of Little TC in a Prospect of Flowers blei skriven til dotter til ei av venene til Marvell, Theophila Cornwell, og fekk namn etter ei eldre søster som døydde som spedbarn. Marvell tok i bruk eit bilde av ho i ein hage omgjeven av blomar for å skildra våren som overgangstid og den sårbare barnetida.
Andre dikt skreiv han i den pastorale stilen til dei klassiske romerske forfattarane. Også i desse stiller Marvell opp bilde for lesaren, til dømes i «The Nymph Complaining for the Death of her Fawn», gret ei nymfe for eit lite dyr som er i ferd med å døy, og fortel korleis dyret trøysta nymfa etter elskaren sveik ho.
Keira Knightley
Knightley har spelt i ei rekkje mindre kjende filmar, og spelte mot Natalie Portman i Star Wars episode 1, der Knightley hadde rolla som tenaren til dronninga. Gjennombrotet kom med ei hovudrolle i filmen Bend it like Beckham. Seinare fekk ho svært gode kritikkar for Pirates of the Caribbean, der ho spelte mot Orlando Bloom og Johnny Depp. Same år hadde ho òg ein rolle i filmen Love Actually, som likevel ikkje vart ein umiddelbar suksess. Knightley har spelt mot skodespelarar som Adrien Brody, Mickey Rourke, Hugh Grant, Clive Owen og ei rekkje andre. I ein alder av tjue hadde ho allereie vore nominert til Oscar for beste kvinneleg hovudrolle i filmen Pride and Prejudice.
Bakgrunn og oppvekst
Knightley vart fødd i Teddington i Richmond upon Thames i England som dotter av Sharman Macdonald, ein prisvinnande dramatikar, og Will Knightley, ein teater- og TV-skodespelar. Faren hennar er engelsk medan mora hennar er skotsk og delvis walisisk. Ho har ein eldre bror, Caleb, som vart fødd i 1979.
Frå fjortenårsalderen jobba ho både som modell. Knightley har òg studert dans, har dysleksi og heiar på fotball-laget West Ham.
Karriere
Knightley deltok i fleire fjernsynsfilmar på midten og mot slutten av 1990-talet før ho fekk rolla som Sabé, lokkedua til Padmé Amidalas, i science fiction-filmen Star Wars Episode I: Den skjulte trussel. Knightley fekk rolla grunna likskapen hennar med Natalie Portman som spelte Padmé. Det vart sagt at mødrene til dei to skodespelarane hadde vanskar med å skilja døtrene sine frå kvarandre når dei var sminka. Knightleys første hovudrolle kom i 2001 då ho spelte dottera til Robin Hood i den amerikanske fjernsynsfilmen Princess of Thieves. På same tid fekk ho ei rolle i thrilleren The Hole som vart send ut som direkte-til-video i USA. Ho opptredde i ein miniserie av Doctor Zhivago for fjernsyn. Serien fekk blanda omtale, men hadde høge sjåartal.
I 2018 vart ho utnemnd til offiser (OBE) av Order of the British Empire for sin innsats for skodespelarkunsten og for velgjerande innsats.
Andrew Marvell
Eit samleverk med alle dikta til Marvell kom ut posthumt i 1681.
Nedre Rudasjön
Nedre Rudasjön er ein innsjø i Haninge kommun i landskapet Södermanland i Sverige.Innsjøen inngår i Tyresån-vassdraget, og vert drenert via Övre Rudasjön og Dammträsk til Drevviken. Gjennomsnittsdjupna er 4,5 meter.
Innsjøen ligg hovudsakleg i kommundelen Vega/Handen, sørvest for Haninge Centrum. Ein mindre del av innsjøen ligg i kommundelen Jordbro.
Ved nordbreidda ligg Rudans friluftsområde, der òg Sörmlandsleden passerer.
Jeanne Hill
Jeanne Hill er ein ås, 195 moh, som ligg 0,5 nautiske mil nordvest for Mount Guéguen og oppom Port Charcot på Booth Island i Wilhelm Archipelago i Antarktis. Han vart oppdaga av Den franske antarktisekspedisjonen, 1903–05, under dr. Jean-Baptiste Charcot, og vart namngjeven av han etter syster hans.
Rolf Nesch
Nesch var fødd i Oberesslingen i Württemberg. Under første verdskrigen var Nesch soldat og blei såra.
Rolf Nesch kom til Noreg i 1933, etter at Adolf Hitler>Hitler hadde kome til makta i heimlandet. Før han forlét Tyskland hadde Nesch vekt merksemd med grafikken sin, og i Noreg skapte han i 1933-34 serien «Snegrafikk», som var inspirert av norsk natur og arbeidsliv. Innan grafikk eksperimenterte han med plater pålodda netting, kopartråd og metallbitar og fekk på den måten ein dekorativ relieffverknad. Han laga også karakteristiske skulpturar, mest hovud, i stein og bronse.
Det mange forbind med Nesch er originale materialbilde som er sett saman av metallplater og metalltråd, netting, spikar, stein, glas, glimmer, kork, tau, treverk og så vidare. I slutten av 1930-åra utforma han nokre kjende fiskebilde, «Jukseflåten» og «Lofotfiskere trekker garn». Med utgangspunkt i ein serie grafiske blad frå 1938 fullførte han i 1965 det 11 meter lange og 3 meter høge dekorative feltet «Sildefiske» i Indekshuset i Oslo, eit verk som på 70-talet blei rekna som det rikaste arbeidet i norsk monumentalkunst etter krigen.
Nesch kjøpte garden Rud ved Ål i Hallingdal i 1951. Her budde han og arbeidde resten av livet. I 1993 blei det opna eit eige Nesch-museum i Ål.
Sturm und Drang
Sturm und drang (ty. «Storm og lengsle») var ein periode i tysk litteratur i perioden om lag 1770-1785 kjenneteikna av ein reaksjon mot fornuftsdyrkinga og tradisjonalismen i opplysingstida og den franske klassisismen. Som ein motvekt til dette såg ein naturen og det naturlege, og kreativiteten til det skapande mennesket. Det store litterære førebiletet fann medlemane av rørsla i William Shakespeare, og den franske filosofen Jean-Jacques Rousseau sine idear fekk varig innverknad på tankegodset deira. Rørsla varsla også ei fornya interesse for folkelege uttrykk, som vart rekna som meir ekte i samanlikning med den borgarlege danninga, som ein rekna for å vere falsk.
Sturm und Drang-rørsla nytta særleg dramaet for å påverke den borgarlege offentlegheita, men dyrka også natur- og kjærleikslyrikk, som ein til dømes kan sjå i den tidlege diktinga til Johann Wolfgang von Goethe. Goethe skreiv dessutan Den unge Werthers lidelser, som for ettertida har blitt ståande som det mest kjente verket frå perioden. Romanen representerer dei nye straumdraga i denne fasen av tysk litteratur, prega av eit opprør mot borgarlege normer og ei omfamning av lidenskaplege kjensler.
Namnet på rørsla kjem frå skodespelet Sturm und Drang av Friedrich Maximilian Klinger frå 1776. Mellom øvrige medlemar av gruppa kan ein nemne Friedrich Schiller, Jakob Michael Reinhold Lenz, Christian Friedrich Daniel Schubart, Maler Müller og Heinrich Leopold Wagner.
Buzz Gardner
Charles «Buzz» Guarnera var ein amerikansk trompetist og flygelhornspelar. Han var bror til Bunk Gardner og begge spelte med Frank Zappa and The Mothers of Invention.
Tidleg liv
Han var fødd i 1931 i Cleveland i Ohio. Guarnera starta å spele musikk i særs ung alder. Han dreiv mot storband- og jazzmusikk. 16 år gammal starta Guarnera musikkarrieren sin med å turnere i midtvesten med Jack Wilson. Han flytta så til New York City og studerte ved Mannes School of Music. I 1951 gjorde han militærteneste i Trieste i Italia. Han spelte i eit militærband med den mellom andre fløytespelaren Herbie Mann. Han delte ein periode rom med Don Preston som seinare spelte med han i Frank Zappa and the Mothers of Invention. I 1953 enda militærtenesta til Guarnera og han flytta til Paris i Frankrike. Meda han var i Paris spelte han med René Thomas og André Hodeir, og spelte inn nokre album med han. I 1955 flytta Gardner attende til New York for å studere ved Manhattan School of Music. I 1959 gjekk han ut frå Manhattan School of Music med ein bachelorgrad i musikk. Han flytta så til Los Angeles og spelte med broren Bunk. Brødrene spelte i latin- og jazzgrupper i lag.
Karriere
I 1962 møtte Buzz igjen Don Preston og spelte i Don Preston's Unnamed Experimental Project. I 1968 hadde han byrja å spele avantgarde og jazzfusionmusikk. I november 1968 slo Buzz seg saman med Frank Zappa og the Mothers of Invention der han spelte trompet. Då spelte han igjen i lag med broren Bunk. Buzz var berre med på to album av the Mothers of Invention, Burnt Weeny Sandwich og Weasels Ripped My Flesh. I august 1969 avslutta Zappa the Mothers. Buzz og Bunk drog vidare for å spele med John Balkin som Menage A Trois i 1969-1972.
Kjelder
''
Thomas Traherne
Thomas Traherne (1636 eller 1637–ca. 27 september 1674) var ein engelsk diktar og forfattar av religiøse skrifter. På grunn av stilen hans blir han ofte rekna til dei metafysiske poetane.
Edøyskipet
Edøyskipet er restane av eit skip frå mellom år 500 og 1000, norsk vikingtid eller merovingartid, som ligg under ein tidlegare gravhaug på jordet på Edøya i Smøla kommune i Møre og Romsdal. Funnet ligg rett nord for Edøy gamle kyrkje. Skipet vart oppdaga i 2019 like ved skipsleia langs Mørekysten inn mot Trondheim.
Gravhaugen har hatt ein diameter på omkring 18 meter, og frå radaren seier forskarar ved NIKU at dei verna delane av skipet kan ha ei lengd på minst 13 meter. Ut frå dette reknar dei med at skipet opphavleg var 16-17 meter langt. Restane etter Edøyskipet er per 2021 enno ikkje gravne ut.
Thomas Traherne
Han blei prestevigd i 1656 og arbeidde i ti år som sokneprest i Credenhill ved Hereford.
Traherne leidde et stille og fromt liv utan kontakt med det litterære livet. Berre Roman Forgeries (1673) blei publisert i levetida hans. Kort tid etter han var død kom Christian Ethicks (1675) og seinare A Serious and Patheticall Contemplation of the Mercies of God (1699). Mykje av dei finaste arbeida hans er tapt, forandra eller er feilaktig tilskrivne andre forfattarar.
Thomas Merton, Dorothy Sayers, Elizabeth Jennings og C. S. Lewis var mellom dei som var påverka av Traherne.
Han var far til diplomaten og forfattaren Philip Traherne.
Långsjön i Skälsätra-Tutviken
Långsjön er ein avlang innsjø som dannar grensa mellom Skälsätra i Tyresö kommun og Tutviken ved Gudö i Haninge kommun, begge ein del av Stockholms län og landskapet Södermanland i Sverige. Innsjøen har eit overflateareal på 0,31 km², og ligg 18,9 meter over havet. Gjennomsnittsdjupna er fire meter, og innsjøen har eit volum på 1,29 millionar m³.
Edøyskipet
Funnstaden
Arkeologar undersøkte i 2019 området med georadar som del av eit prosjekt finansiert av Møre og Romsdal fylkeskommune, ettersom Edøya alt var kjent som ei plass med mange fornminne. På radarbiletet kom skipet opp som ein såkalla «anomali», dvs. eit ikkje forventa mønster.
Långsjön i Skälsätra-Tutviken
Innsjøen, viss eldre namn er Tutviken, inngår i Tyresån-vassdraget. Namnet Tutviken lever vidare i ein liten tettstad ved sørsida til innsjøen. Nesten midt i Långsjön ligg Solön. Omkring innsjøen, og då i størst grad på nordsida og i munningane i aust og vest, ligg fleire forsvarsinstallasjonar frå første og andre verdskrigen. Ved nordbreidda av innsjøen, i Skälsätra, har det vore ein eigen festplass med eigen dansebane, no omgjeve av villabusetnad.
Kafr Rumman
Kafr Rumman (arabisk كفر رمّان) er ein palestinsk landsby i Tulkarm guvernement aust på Vestbreidda, 11 kilometer aust for Tulkarm. I følgje Palestinsk statistisk sentralbyrå hadde Kafr Rumman eit folketal på kring 869 innbyggjarar i 2006.
Bitte litle julaftan
Bitte litle julaftan eller dagen før vesle julaftan (også skrive bittelitle julaftan) er eit omgrep ein av og til nyttar om den 22. desember, dagen før vesle julaftan, 23. desember.
I Noreg er bitte litle julaftan er den dagen i året ein handlar mest. I forsikringsbransjen blir dagen også kalla «den store bulkedagen», ettersom det skjer særskild mange kollisjonar denne dagen.
Långsjön i Skälsätra-Tutviken
Festningar ved Stockholm
Overfor Gudöåns utløp i Langsjöns nordvestlege del ligg restane etter Måndalsfortet, eit u-forma og godt skjult forsvarsanlegg som ligg på ei låg klippe under Måndalshöjden. Måndalsfortet inngjekk i den Södra Fronten som vart anlagt like før og under første verdskrigen. Södra Fronten og Norra Fronten, òg kalla Korvlinjen, fungerte som viktig bindeledd innanfor festningsforsvaret av Stockholm. Eit av dei best verna anleggane er Måndalsfortet, som vart starta i 1903. Ytterlegare eit anlegg, det største av festningane, ligg nord for Gammalströmmen og øvst på Skälsätraberget.
Oluf Vilhelm Falck-Ytter
Oluf Vilhelm Falck-Ytter var ein norsk embetsmann og forfattar frå Romedal i Hedmark. Han var særleg kjend som forfattar av spenningsbøker for born.
Falck-Ytter var son til ein fut. Han vart utdanna cand.jur. (jurist) i 1857 og arbeidde dei neste 27 åra i Finansdepartementet. Jamsides arbeidet i departementet redigerte han i mange år Børnenes Blad og For Ungdommen. Han skreiv fleire bøker for born og unge, dei mest kjende er ''Haakon Haakonsen. En norsk Robinson som kom ut i 1873 og vart filma som Håkon Håkonsen i 1990, og Sjørøveren og hans Hule'' frå 1896.
I 1884 vart Falck-Ytter byfut i Sarpsborg, eit embete han hadde til han døydde i Kristiania i 1914. Falck Ytters plass på Ila i Oslo har namn etter han.
Edøyskipet
Funnstaden
Jorda omkring funnstaden vart kartlagd i september 2018. Deretter undersøkte arkeologar frå Norsk institutt for kulturminneforskning (NIKU) jorda med ein georadar som ved hjelp av elektromagnetiske signal registrerer visse eigenskapar til jordsmonnet. På denne måten laga dei eit digitalt kart over strukturar under jordoverflata.
Funnet var del av eit prosjekt finansiert av Møre og Romsdal fylkeskommune. Edøya var utvald for prosjektet ettersom det alt var kjent som ei plass med mange fornminne. Øya er òg kjend for Kulisteinen, ein runestein reist under kristninga av Noreg. På sørsida av Edøyfjorden, i den andre sida av skipsleia, ligg Solskjel der det er kjend to slag frå Noregshistoria; eit sagaslag under Harald Hårfagres rikssamling på slutten av 800-talet, og eit slag i 1208 i borgarkrigstida.
Fylkesveg 335 i Hedmark
Fylkesveg 335 i Hedmark går mellom Vilsberg og Magnor i Eidskog kommune. Vegen er 4,1 km lang.
Charlie Hodge
Charles Franklin Hodge, betre kjend som Charlie Hodge, var ein USA-amerikansk songar, songlærar og musikar som var ein ven av Elvis Presley.
Biografi
Hodge byrja musikkarrieren sin i gospelkvartetten The Path Finders, med Bill Gaither, og seinare i The Foggy River Boys. Han møtte først Presley i 1955, då Presley kom bak scenen etter dei hadde spelt i Memphis i Tennessee. Dei to hamna på rekruttskulen i lag i 1958 og vart vener, og songaren vart så ein del av følgjet til Presley, som berre vart kalla «Memphis Mafia». Han song harmonivokal med Elvis og gav han vatn og handklede på scenen. Hodge var den einaste mannlege songaren som spelte inn ein duett med Elvis, i 1960 på songen «I Will Be Home Again». Det var Hodge som rådde Presley til å bruke James Burton som sologitarist, då Presley byrja å spele konsertar igjen i slutten av 1960-åra.
Hodge budde i 17 år i heimen til Elvis i Memphis i Tennessee, Graceland, og hadde òg rom i dei andre husa Elvis hadde andre stader i landet. Hodge vart ofte rekna som den snillaste i Memphis Mafia og tenkte alltid først på Presley.
Rockallbassenget
Rockallbassenget er eit sedimentasjonsbasseng frå mesozoikum vest for Irland og Storbritannia. Det er 800 km langt og 150 km breitt. Riftbassenget vart utvikla frå slutten av trias- til krittida. Rifta tilhøyrer same system som Færøy-Shetland-bassenget, Mørebassenget og Vøringsbassenget.
Charlie Hodge
Biografi
Hodge fortsette å arbeide med arva etter Elvis i åra etter Elvis døydde, mellom anna med Elvis-imitatorar.
NM i orientering 1991/langdistanse
Noregsmeisterskapen i orientering 1991 i langdistanse vart sundag 16. juni ved Haugesund. Mennene sprang ei 22,6 km lang løype, kvinneløypa var 14 km lang.
Menn
<br style="clear:both;" />
Kvinner
<br style="clear:both;" />
Litlaflogo
Litlaflogo er ein holme vest for Sotra i Øygarden kommune i Vestland fylke. Holmen er skilt frå den større Flògo i vest og Lokøyna i nord med smale sund.
På 1800-talet vart det oppretta ein husmannsplass på Risholmen under gardane på Lokøyna. I 1900 budde det ni personar her.
Kafr al-Labad
Kafr al-Labad (arabisk skrift كفراللبد) er ein palestinsk landsby i Tulkarm guvernement nordaust på Vestbreidda, 9 kilometer aust for Tulkarm og to kilometer sør for Anabta. Folketalet i 2007 var 4 074 i følgje Palestinsk statistisk sentralbyrå. Han har eit areal på 11 917 mål, der 25 % vert nytta til jordbruk. Dei viktigaste avlingane frå landsbyen er oliven, frukt og kveite.
Historie
Tidleg under Det osmanske riket i 1596, var Kafr al-Labad ein del av Qaqun nahiya, som høyrte til den større Nablus sanjak. Han hadde eit folketal på 57 hushaldningar.
I 1995 konfiskerte det israelske militæret kring 200 mål av landområdet til Kafr al-Labad for å forstørre den nærliggande israelske busetjinga Avnei Hefetz. I alt er kring 355 mål av områda til Kafr al-Labad blitt overført til Avnei Hefetz, medan 20 mål er konfiskert av busetjinga Einav.
Inside Out
Inside Out kan vise til: